**PROTOKOL DOLASKA, ULASKA, BORAVKA I IZLASKA IZ ŠKOLE ZA**

**UČENIKE OSNOVNE ŠKOLE ERNESTINOVO**

**Dolazak učenika**

Učenici u školu dolaze neposredno prije početka nastave.

Učenici razredne nastave ulaze u školu na glavni ulaz.

Učenici predmetne nastave ulaze u školu na ulaz kod školske sportske dvorane.

Učenici u školu ulaze jedan po jedan poštujući distancu. Učenici predmetne nastave nose masku. Ulazak u školu nadgleda dežurni učitelj.

Učenici ispred svog razreda ostavljaju jakne i obuću pazeći da pritom ne ostvaruju kontakt s učenicima drugih razreda.

**Boravak učenika u školi**

Učenici trebaju u maksimalnoj mjeri držati distancu u odnosu na druge učenike (1.5 m).

Tijekom boravka u školi, učenik isključivo boravi u svom razrednom odjelu i ne miješa se s učenicima iz drugih razrednih odjela.

Prilikom prolaska kroz zajedničke prostorije (hodnik,hol,toaleti), učenici su dužni prolazak skratiti na minimum i kretati se po unaprijed označenoj ruti kretanja. Toalet se koristi prema uputi na ulazu u toalet uz poštivanje obavezne distance od 1.5 m ili uz primjenu maski.

Učenici bi trebali više puta tijekom boravka u školi prati ruke, posebno prije užine i nakon dodirivanja površina i predmeta u zajedničkim prostorima.

Učenici predmetne nastave nose maske prilikom ulaska u školu, i u svakoj situaciji gdje je razmak od drugih učenika manji od 1,5 m. Kada učenici uđu u učionice, maska nije potrebna ako se može osigurati potrebna distanca. Masku uvijek mogu nositi učenici koji to žele i kojima je tako preporučio liječnik.

**Užina u školi**

Učenici konzumiraju hranu po naputku učitelja u učionici u kojoj borave ili u blagovaonici.

**Odmor**

Vrijeme odmora i kretanje za vrijeme odmora određuje učitelj koji je završio sat. Učitelj je za vrijeme odmora s učenicima.

**Odlazak iz škole**

Nakon završetka nastave učenici premetne nastave izlaze s maskom iz škole poštujući distancu. Učenici razredne nastave izlaze iz škole poštujući distancu. Učenike do izlaza iz škole prate učitelji koji su održali posljednji sat nastave.